**ORGANIZAČNÉ ZABEZPEČENIE 6. LDT**

**Organizátor:** Odborový zväz pracovníkov školstva a vedy na Slovensku,

Bajkalská 1477/29A, 821 01 Bratislava

**Miesto konania:** Rekreačné zariadenie CROCUS Kežmarské Žľaby

**Príchod detí:** nedeľa 7. júl 2024 od 14,00 h

**Odchod:** sobota 13. júl 2024 o 9,30 h

[http://rzcrocus.sk](file:///C:\Users\Miroslav%20Habán\Desktop\Dokumenty\ODBORY\2023\5%20LDT\%0dhttp:\rzcrocus.sk%0d)

<https://www.ozskolstva.sk/sk/rekreacie/rekreacne-zariadenie-crocus-a-vzdelavacie-centrum-vysoke-tatry.alej>

**Doprava:** vlastná – rodič individuálne privezie a odvezie dieťa, účastníka 6. LDT.

*Rekreačné zariadenie sa nachádza v mestskej časti Kežmarské Žľaby, ktoré sú najmenšou časťou mesta Vysoké Tatry. Sú vzdialené 4 km od Tatranskej Lomnice. Prístup je vlakom alebo autobusom do Popradu, Tatranskej Lomnice a Starého Smokovca a odtiaľ autobusom do Kežmarských Žľabov (Tatranská Lomnica – Tatranské Matliare – Biela Voda – Kežmarské Žľaby) smer na Ždiar a Tatranskú Javorinu, alebo z Kežmarku do Starej Lesnej a odtiaľ do Kežmarských Žľabov, smer na Ždiar a Tatranskú Javorinu. Zastávka Kežmarské Žľaby je priamo pred zariadením, kde je aj parkovisko.*

**Ubytovanie:** v dvojposteľových izbách alebo v dvojposteľových izbách s prístelkou so sociálnym zariadením, chladničkou, televízorom a wifi.

**Cena za 6. LDT: 200 eur pre dieťa člena zväzu (**hradí rodič, zákonný zástupca**) + 65 eur** (dotácia poskytnutá zväzom ako zvýhodnenie – benefit pre členov zväzu).

V prípade, že bude voľné miesto je cena pre dieťa nečlena zväzu **265 eur** (čo sú celkové náklady na 1 dieťa).

**V cene nie je zahrnuté:** poistenie (vrátane poistenia do hôr proti úrazu), odcudzeniu cudzej veci a zodpovednosti za spôsobenú škodu. *Poistenie uhradí rodič účastníka, najneskôr 1 deň pred nástupom do 6. LDT, pričom pri nástupe dieťaťa do predloží fotokópiu dokladu.*

**Prihláška:** vyplnený a zákonným zástupcom podpísaný formulár **s potvrdením členstva v OZŠ** je potrebnézaslať najneskôr do **10. júna 2024** na adresu:

Odborový zväz pracovníkov školstva a vedy na Slovensku,

Bajkalská 1477/29A, 821 01 Bratislava

alebo čitateľný scan na e-mail: [rengi@ozskolstva.sk](mailto:rengi@ozskolstva.sk).

*V prípade väčšieho počtu prihlásených detí ako umožňujú kapacitné možnosti rekreačného zariadenia bude* ***akceptovaný dátum doručenia prihlášky a členstvo aspoň jedného z rodičov v OZŠ****.*

*V prípade nedostatočného počtu prihlásených detí alebo nepredvídateľných okolností sa 6. LDT neuskutoční a organizátor o tom oboznámi zákonného zástupcu dieťaťa najneskôr do 20. júna 2024.*

**Termín uhradenia poplatku za 6. LDT:** až po oznámení o prijatí dieťaťa do tábora, najskôr od 21. júna 2024. Rezervácia je záväzná po uskutočnení platby.

**Platba**: na účet OZŠ, vedený v ČSOB, a.s. Bratislava,

Číslo účtu - IBAN: **SK 83 7500 0000 0040 0801 6048**, BIC: CEKOSKBX

**Povinné údaje:**

* variabilný symbol: telefónne č. 1
* konštantný symbol: 0308
* správa pre prijímateľa: priezvisko a meno dieťaťa

**Pri nástupe dieťaťa do 6. LDT je potrebné odovzdať:**

* kópiu karty poistenca zdravotnej poisťovne dieťaťa,
* kópiu poistnej zmluvy do hôr proti úrazu a krádeži (vrátane zodpovednosti za spôsobenú škodu),
* Prehlásenie rodičov a Potvrdenie od lekára o zdravotnom stave dieťaťa, nie staršie ako 5 dní (1.-5. 7. 2024),

**Odporúčaná základná výbava pre deti do 6. LDT:**

- menší ruksak na výlety,

- 0,5 l fľaša (termo/z tvrdeného plastu) na nápoj,

- šiltovka alebo šatka,

- spodná bielizeň a ponožky,

- pyžamo,

- tričká s dlhými a krátkymi rukávmi,

- krátke a dlhé nohavice,

- letná vetrovka a teplý sveter, resp. mikina,

- športové oblečenie a tepláková súprava,

- pršiplášť alebo nepremokavá vetrovka s kapucňou,

- plavky,

- prezuvky do izby a welness – vhodné sú športové so zvrškom z perforovanej gumy (phylonu) do sprchy,

- športová obuv (tenisky),

- nepremokavá obuv (turistické topánky so spevneným členkom),

- uteráky,

- hygienické potreby (zubná kefka, pasta, mydlo v obale, hrebeň, sprchový gél, papierové vreckovky),

- slnečné okuliare a krém na opaľovanie s UV vhodným pre deti,

- baterka,

- zoznam vecí v batožine, menším deťom odporúčame osobné veci vhodne označiť, napr. iniciálkami mena,

- kniha, spoločenské hry a pod.

**Dôležitá informácia:**

*V prípade vážnejších akútnych zdravotných stavov Vás bude okamžite kontaktovať vedúci tábora, resp. zdravotníčka tábora na telefónne číslo rodiča/zákonného zástupcu uvedené v prihláške. Ak dieťa hrubo poruší spoločenské správanie (agresivita, odcudzenie vecí, požívanie alkoholu, cigariet a pod.), bude rodič vyzvaný, aby si dieťa ihneď prišiel vyzdvihnúť bez vrátenia zvyšného poplatku za 6. LDT.*

**DENNÝ Program 6. LETNÉHO detského tábora**

**Odborového zväzu pracovníkov školstva a vedy na Slovensku**

**pre deti členov vo veku 8 - 14 rokov**

1. ***Nedeľa 7. júl 2024:***

14:00 Nástup na pobyt, ubytovanie.

15:00 Olovrant.

15:30 Úvodné stretnutie detí v spoločenskej miestnosti alebo na ihrisku. Zoznámenie sa s vedúcimi oddielov a zdravotníčkou, zaradenie do skupín, oboznámenie sa s denným programom, vyhlásenie súťaže Najlepší milovníci poriadku.

18:00 Večera.

19:00 Spoločenský program.

21:30 Večierka.

1. ***Pondelok 8. júl 2024:***

7:30 Budíček.

8:00 Raňajky + desiatový balíček.

8:30 Nástup na program dňa na ihrisku.

Prechádzka v okolí Kežmarských Žľabov - ľahšia túra (A): RZ: Kežmarské Žľaby – Čierna voda a späť.

12:00 Obed.

12:45 Popoludňajší odpočinok na izbe.

13:30 Športové a spoločenské hry: vybíjaná, futbal, basketbal, volejbal, kreatívne aktivity.

15:00 Olovrant.

15:30 Športové a spoločenské hry: vybíjaná, futbal, basketbal, volejbal, kreatívne aktivity.

18:00 Večera.

19:00 Vyhodnotenie dňa vedúcim dňa (vedúca 1. oddielu) a spoločenský program.

21:30 Večierka.

1. ***Utorok 9. júl 2024:***

7:30 Budíček.

8:00 Raňajky.

8:30 Nástup na program dňa na ihrisku.

Viem poskytnúť prvú pomoc? Zásady a praktické ukážky (I. časť).

10:00 Desiata.

10:30 Viem poskytnúť prvú pomoc? Zásady a praktické ukážky (II. časť).

12:00 Obed.

12:45 Popoludňajší odpočinok na izbe.

13:30 Bazén a posilňovňa (1.-3. oddiel).

Športové a spoločenské hry: vybíjaná, futbal, basketbal, volejbal, kreatívne aktivity (4.-5. oddiel).

15:00 Olovrant.

15:30 Bazén a posilňovňa (4.-5. oddiel).

Športové a spoločenské hry: vybíjaná, futbal, basketbal, volejbal, kreatívne aktivity (1.-3. oddiel).

18:00 Večera.

19:00 Vyhodnotenie dňa vedúcim dňa (vedúca 2. oddielu) a spoločenský program.

21:30 Večierka.

1. ***Streda 10. júl 2024:***

7:30 Budíček.

8:00 Nástup na program dňa na ihrisku.

Raňajky + desiatový balíček.

8:30 Mierne ľahká túra (B) s relatívne kratšou trasou do 10 km, po turistickej spevnenej ceste a cyklochodníku do Tatranskej Lomnice, spojená s návštevou Múzea TANAPu a Expozíciu Tatranskej prírody.

13:00 Obed + olovrantový balíček.

13:45 Popoludňajší odpočinok na izbe.

14:30 Športové a spoločenské hry: vybíjaná, futbal, basketbal, volejbal, kreatívne aktivity. .

18:00 Večera.

19:00 Vyhodnotenie dňa vedúcim dňa (vedúci 3. oddielu).

Opekanie v prírode.

21:30 Večierka.

1. ***Štvrtok 11. júl 2024:***

7:30 Budíček.

8:00 Raňajky + desiata.

8:30 Nástup na program dňa na ihrisku.

Poliankovo v Tatranskej Polianke (1. – 3. oddiel)

Športové a spoločenské hry: vybíjaná, futbal, basketbal, volejbal, kreatívne aktivity.

Bazén a posilňovňa (4.-5. oddiel).

12:00 Obed + olovrant.

12:45 Popoludňajší odpočinok na izbe.

13:30 Poliankovo v Tatranskej Polianke (4. – 5. oddiel)

Športové a spoločenské hry v areáli RZ: vybíjaná, futbal, basketbal, volejbal, kreatívne aktivity.

Bazén a posilňovňa (1.-3. oddiel).

18:00 Večera.

19:00 Vyhodnotenie dňa vedúcim dňa (vedúci 4. oddielu) a spoločenský program.

21:30 Večierka.

1. ***Piatok 12. júl 2024:***

7:30 Budíček.

8:00 Raňajky + celodenný stravný balíček (obed, desiata, olovrant).

8:30 Nástup na program dňa na ihrisku.

Stredná túra (C) so stredne dlhou trasou do 20 až 25 km a túrami ku horským chatám Plesnivec a chate pri Zelenom plese.

18:00 Večera.

19:00 Vyhodnotenie dňa vedúcim dňa (vedúci 5. oddielu). Vyhodnotenie 6. LDT, súťaže Najlepší milovníci poriadku. Rozlúčková diskotéka. Balenie osobných vecí.

22:00 Večierka.

1. ***Sobota 13. júl 2024***

7:30 Budíček.

8:00 Raňajky.

8:30 Balenie osobných vecí.

9:00 Desiata + balíček na cestu.

9:30 Ukončenie pobytu v LDT, vyzdvihnutie si detí rodičmi.

**Zmena programu vyhradená v závislosti od technických a poveternostných podmienok.**

**PRIHLÁŠKA**

**do 6. letného detského tábora**

**Organizátor:** Odborový zväz pracovníkov školstva a vedy na Slovensku

**Sídlo:** Bajkalská 1477/29A, 821 01 Bratislava

**Termín: 7. – 13. júl 2024**

**Miesto konania:** VaRC s.r.o., Kežmarské Žľaby 12, 059 60 Vysoké Tatry

052/44 68 165, 0911 273 488, centrumzlaby@gmail.com

**Prihlášky zasielajte na adresu:** Odborový zväz pracovníkov školstva a vedy na Slovensku

Božena Reingraberová, Bajkalská 1477/29A, 821 01 Bratislava

0918 901 787, rengi@ozskolstva.sk

|  |  |  |
| --- | --- | --- |
| **Priezvisko a meno dieťaťa** | | **Dátum narodenia** |
| **1.** |  |  |
| **2.** |  |  |

|  |  |
| --- | --- |
| **Údaje o rodičovi (zákonnom zástupcovi)** | |
| Priezvisko a meno |  |
| **Ulica, popisné číslo** |  |
| **Mesto (obec) a PSČ** |  |
| **Telefónne číslo 1** |  |
| **Telefónne číslo 2** |  |
| **E-mail** |  |
| **Požiadavka na ubytovanie súrodenec, kamarát\*** |  |

*\*Upozornenie: deti budú zaradené na ubytovanie a do jednotlivých oddielov podľa veku.*

*V prípade požiadavky o ubytovanie súrodencov, kamarátov na jednej izbe, uveďte to prosím, záväzne do prihlášky. V čase ubytovanie nebude možné urobiť zmenu. Konečné prerozdelenie prihláseného dieťaťa do 5. LDT bude zrealizované organizátorom, v závislosti od veku, pohlavia a kapacitných možností RZ CROCUS.*

**Beriem na vedomie záväznosť tejto prihlášky** a zaväzujem sa v termíne od 20. júna do 27. júna uhradiť náklady spojené s pobytom a programom v letnom detskom tábore, na účet Odborového zväzu školstva vedený v ČSOB a.s. Bratislava, IBAN: **SK 83 7500 0000 0040 0801 6048** BIC: CEKOSKBX

**Povinné údaje pri prevodnom príkaze:**

**VS:** telefónne č. 1, **KS:** 0308, **správa pre prijímateľa**: priezvisko a meno dieťaťa

V ..................................................... dňa ................................ Podpis ...........................................................

**Potvrdzujem, že rodič dieťaťa je členom Odborového zväzu pracovníkov školstva a vedy na Slovensku** *(názov ZO, meno predsedu ZO, čitateľná pečiatka ZO):*

..............................................................................................................................................................................

podpis predsedu ZO .................................................... pečiatka ZO

**Žiadam o vystavenie dokladu na účely uplatnenia príspevku na rekreáciu podľa § 152a Zákonníka práce u svojho zamestnávateľa**:áno  nie

**Súhlas so spracovaním osobných údajov**

podľa nariadenia Európskeho parlamentu a Rady (EÚ) 2016/679 o ochrane fyzických osôb

pri spracovaní osobných údajov a o voľnom pohybe týchto údajov (ďalej len GDPR).

Ako dotknutá osoba, zastúpená zákonným zástupcom, týmto udeľujem súhlas prevádzkovateľovi so spracúvaním svojich osobných údajov:

1. v rozsahu akom sú uvedené na preukaze poistenca zdravotnej poisťovne na účel návštevy zdravotníckeho zariadenia z dôvodu nevyhnutného ošetrenia/vyšetrenia dotknutej osoby.

Súhlasím  Nesúhlasím

1. vyhotovovaním fotografií z jednotlivých aktivít v rámci letného detského tábora, za účelom ich zverejnenia na internetovej a facebookovej stránke prevádzkovateľa.

Súhlasím  Nesúhlasím

1. vyhotovovaním fotografií z jednotlivých aktivít v rámci letného detského tábora, za účelom ich zverejnenia v najbližšom elektronickom a tlačenom vydaní časopisu „Aktuality zväzu“ a na webovej stránke zväzu www.ozpsav.sk.

Súhlasím  Nesúhlasím

Dané osobné údaje budú uchované podľa bodu 1. do skončenia letného detského tábora, podľa bodu 2. a 3. do konca kalendárneho roka 2024 (s výnimkou zverejnenia fotografií na webe <https://www.ozskolstva.sk>). Získané osobné údaje nepodliehajú profilovaniu ani automatizovanému rozhodovaniu. Prevádzkovateľ informuje dotknutú osobu o tom, že jej osobné údaje v rozsahu: meno, priezvisko, adresa trvalého pobytu, prípadne číslo občianskeho preukazu resp. pasu, dobu ubytovania a špecifické stravovacie požiadavky (alergie/intolerancie a pod.) budú poskytnuté ubytovaciemu zariadeniu: Vzdelávacie a  regeneračné centrum, s.r.o. so sídlom Kežmarské Žľaby 12, 059 60 Vysoké Tatry, IČO: 45984751, za účelom poskytnutia ubytovacích a stravovacích služieb. Prevádzkovateľ nezamýšľa prenos osobných údajov do tretej krajiny ani medzinárodnej organizácii. Poskytnutie osobných údajov, ako aj udelenie Vášho súhlasu s ich spracúvaním je dobrovoľné. Súhlas môžete kedykoľvek odvolať zaslaním písomného odvolania súhlasu na adresu prevádzkovateľa. Odvolanie súhlasu je účinné dňom jeho doručenia. Udelením súhlasu nie sú dotknuté Vaše práva dotknutej osoby. Na základe písomnej žiadosti alebo osobne u prevádzkovateľa máte právo žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov, namietať spracúvanie svojich osobných údajov, na prenosnosť osobných údajov, podať návrh na začatie konania na Úrade na ochranu osobných údajov SR.

Dotknutá osoba vyhlasuje, že poskytnuté osobné údaje sú pravdivé, aktuálne a boli poskytnuté slobodne.

V……………....................... dňa……...........................

……………………………………............

za dotknutú osobu

zákonný zástupca dotknutej osoby

**PREHLÁSENIE RODIČOV**

*(nie staršie ako 5 dní odovzdať pri nástupe dieťaťa do tábora)*

**1.** Prehlasujem, že moje dieťa **je poistené** (vrátane poistenia do hôr proti úrazu), odcudzeniu cudzej veci a zodpovednosti za spôsobenú škodu. *Pri nástupe dieťaťa do DLT odovzdám kópiu poistnej zmluvy.*

**2. Prehlasujem, že dieťa neprejavuje príznaky akútneho ochorenia** a že príslušný orgán verejného zdravotníctva ani ošetrujúci lekár menovanému dieťaťu nenariadil karanténne opatrenie/karanténu, zvýšený zdravotný dozor alebo lekársky dohľad. Vyhlasujem, že dieťa netrpí epileptickými záchvatmi, kardiovaskulárnym ochorením, či iným závažným ochorením, pri ktorom sa neodporúča zvýšená pohybová aktivita.

**3. Prehlasujem, že dieťa nie je infekčné a nemá COVID-19.**

Som si vedomý/á právnych následkov v prípade nepravdivého vyhlásenia, som si vedomý/á, že by som sa dopustil/a priestupku podľa § 38 zákona č. 126/2006 Z.z o verejnom zdravotníctve a o zmene a doplnení niektorých zákonov.

Prekonané alebo chronické choroby, alergie (čo vyvoláva alergickú reakciu)**:**

............................................................................................................................................................................

*Pri nástupe dieťaťa do LDT oboznámim zdravotníčku s uvedenými skutočnosťami, dávkovaním a spôsobom užívania.*

**Meno a priezvisko zákonného zástupcu:** .......................................................................................................

V ................................................ dňa ................................. Podpis: .............................................................

**POTVRDENIE LEKÁRA**

**o zdravotnej spôsobilosti dieťaťa**

*(nie staršie ako 5 dní odovzdať pri nástupe dieťaťa do tábora)*

V zmysle § 4 ods. 2 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov

potvrdzujem, že dieťa ........................................................................................................................

trvale bytom ......................................................................................................................................

dátum narodenia ...................................................

je zdravotne spôsobilé na pobyt v detskom kolektíve, netrpí žiadnym ochorením, ktoré by mohlo ohroziť pobyt dieťaťa alebo ostatných detí v tábore, netrpí iným ochorením vyžadujúcim zvýšenú lekársku starostlivosť a jeho zdravotný stav dovoľuje zúčastniť sa detského rekreačného pobytu v letnom tábore.

**Iné upozornenia a odporúčania lekára**:

V ....................................... dňa .............................. Pečiatka a podpis lekára

**Potvrdzujem, že som sa oboznámil s bodmi 1.- 3. uvedenými v Prehlásení rodičov a súhlasím s nimi.**